《徐仁伯侍郎挽诗》
宋代·方岳

诸老遗书在，情亲独考亭。
学卑时俗陋，文起众人醒。
壮笔扛周鼎，危言耸汉庭。
群公俱避易，吾道未凋零。
纶綍泥封玺，蓬莱月锁厅。
冰霜寒挺操，霄汉倦梳翎。
有碣留南剑，无心徙北溟。
一襟梅野雪，半世草堂星。
晚对螭坳墨，亲探虎穴猩。
豹关传晓跸，蛰户动春霆。
彼相隳人纪，臣言准老以。
纲常通宇宙。机阱骇朝廷。
躔宿惊霄陨，乾坤为书冥。
囊封争论切，诏敕费丁宁。
愤极空流涕，时平竟失刑。
忆曾歌楚些，忍复吊湘灵。
光蚀星奎壁，冤沈古鼎铏。
茫茫千载恨，不尽月岩青。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。